અબુધાબીઃ પાકિસ્તાન અને શ્રીલંકા વચ્ચે પાંચ મેચની વન ડે શ્રેણીની પ્રથમ મેચમાં પાકિસ્તાને શ્રીલંકાને ૮૩ રને પરાજય આપ્યો. પાકિસ્તાનના ૨૯૨ રનના જવાબમાં શ્રીલંકાની ટીમ ૫૦ ઓવરમાં આઠ વિકેટે ૨૦૯ રન જ બનાવી શકી હતી. શોએબ મલિકને તેની તોફાની ઇનિંગ્સ (૮૧ રન) બદલ મેન ઓફ ધ મેચ જાહેર કરવામાં આવ્યો હતો, જ્યારે બાબર આઝમે પાક. તરફથી છેલ્લાં પાંચ વર્ષની સૌથી ધીમી સદી (૧૩૧ બોલમાં પાંચ ચોગ્ગા સાથે ૧૦૩ રન) નોંધાવી હતી.